Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: a 103/2003. (XII. 27.) GKM rendelethez
Paragraph Index: 307

2. Az egyes alrendszerekre vonatkozó követelmények 2.1. Infrastruktúra 2.1.1. Biztonság Megfelelõ intézkedéseket kell tenni a létesítményekhez történõ hozzáférés vagy azokba történõ nem kívánatos bejutás ellen. Intézkedni kell a személyek veszélyeztetésének csökkentésére, különösen az állomásokon, a vonatok áthaladása esetén. A mindenki által hozzáférhetõ infrastruktúra-berendezéseket úgy kell megtervezni és kialakítani, hogy az csökkentse az emberek biztonságát veszélyeztetõ kockázatokat (stabilitás, tûzvédelem, hozzáférés, evakuálás, peronok stb.). Megfelelõ intézkedéseket kell hozni a nagyon hosszú alagutak és aluljárók különleges biztonságtechnikai feltételeinek figyelembevételével. 2.2. Energia 2.2.1. Biztonság Az energiaellátó rendszerek mûködtetése nem veszélyeztetheti sem a vonatok, sem a személyek (felhasználók, üzemeltetõ személyzet, pálya melletti ingatlantulajdonosok és harmadik felek) biztonságát. 2.2.2. Környezetvédelem A villamos- vagy hõenergia-ellátó rendszerek mûködése nem terhelheti a környezetet a megengedett határértékeken túl. 2.2.3. Mûszaki összeegyeztethetõség A villamos- vagy hõenergia-ellátó rendszereknek: — lehetõvé kell tenniük a vonatok számára a meghatározott teljesítményértékek elérését; — a villamosenergia-ellátási rendszereknek összhangban kell lenniük a vontató jármûvek áramszedõivel. 2.3. Ellenõrzõ-, irányító-, jelzõ- és biztosítóberendezések 2.3.1. Biztonság Az ellenõrzõ-, irányító-, biztosító- és jelzõberendezéseknek és eljárásoknak lehetõvé kell tenniük a hálózatra vonatkozóan kitûzött céloknak megfelelõ vonatforgalmat. Valamely okból bekövetkezõ korlátozás esetén is lehetõvé kell tenniük az erre az esetre engedélyezett vonatok biztonságos közlekedését. 2.3.2. Mûszaki összeegyeztethetõség Az összeegyeztethetõ ellenõrzõ-, irányító-, biztosító- és jelzõberendezések alkalmazásának elfogadása után gyártott vagy kifejlesztett minden új infrastruktúra-berendezés és jármû igazodjon az ilyen rendszerek használatához. A vonatok vezetõállásán felszerelt ellenõrzõ-, irányító-, biztosító- és jelzõberendezések a transz-európai hagyományos vasúti rendszer teljes hálózatán tegyék lehetõvé a meghatározott feltételek szerinti folyamatos üzemeltetést. 2.4. Forgalmi szolgálat és üzemvitel irányítás 2.4.1. Biztonság A hálózati üzemeltetési szabályok összehangolása, valamint a jármûvezetõk, az utazó és az irányító személyzet szakképzettsége szavatolja a biztonságos üzemeltetést, figyelembe véve a nemzetközi és a belföldi forgalom eltérõ követelményeit. A karbantartási munkák fajtáját és gyakoriságát, a karbantartó- és vizsgálóhelyi személyzet szak- és továbbképzését, valamint az érintett üzemeltetõk karbantartó központjaiban és a vizsgálóhelyeken alkalmazott minõségbiztosítási rendszert úgy kell kialakítani, hogy az magas szintû üzembiztonságot garantáljon. 2.4.2. Megbízhatóság és üzemkészség A karbantartási munkák fajtáját és gyakoriságát, a karbantartó és irányító személyzet szak- és továbbképzését, valamint az érintett üzemeltetõk karbantartó- és irányító központjaiban alkalmazott minõségbiztosítási rendszert úgy kell kialakítani, hogy az magas szintû megbízhatóságot és üzemkészséget garantáljon. 2.4.3. Mûszaki összeegyeztethetõség A hálózati üzemeltetési szabályzatok összehangolása és a jármûvezetõk, az utazó személyzet valamint a forgalomirányítók szakképzettsége olyan legyen, hogy az tegye lehetõvé az üzemeltetés hatékonyságát a transz-európai hagyományos vasúti rendszerben, figyelembe véve a nemzetközi és a belföldi forgalom eltérõ követelményeit. 2.5. Jármûvek 2.5.1. Biztonság A jármûvek szerkezetét és a jármûvek közötti kapcsoló berendezéseket úgy kell megtervezni, hogy ütközés vagy kisiklás esetén védjék az utastereket és a vezetõállást. A villamos berendezések nem veszélyeztethetik a biztonságot és a menetirányító, ellenõrzõ-, biztosító- és jelzõberendezések mûködését. 2003/156. szám A fékezési technika és az alkalmazott féknyomás legyen összeegyeztethetõ a vasúti pályával és a mûtárgyakkal, valamint a biztosítóberendezési rendszerekkel. Intézkedéseket kell tenni az áram alatt lévõ alkatrészekhez történõ hozzáférés megakadályozására, a személyek biztonságának védelme érdekében. Rendelkezésre kell állniuk olyan eszközöknek, amelyek segítségével veszélyhelyzetben az utasok értesíthetik a mozdonyvezetõt vagy a vonatkísérõ személyzetet. A vasúti személykocsikat olyan nyitó és záró szerkezetekkel kell ellátni, amelyek garantálják az utasok biztonságát. Gondoskodni kell a vészkijáratokról és jelzésükrõl. Megfelelõ intézkedéseket kell hozni a nagyon hosszú alagutak és aluljárók különleges biztonságtechnikai feltételeinek figyelembevételével. A vonatokon megfelelõ fényerejû és mûködési idejû vészvilágító rendszer alkalmazása kötelezõ. A vonatokat fel kell szerelni olyan hangosbeszélõ rendszerrel, amely lehetõvé teszi, hogy a vonat személyzete és a forgalomirányítás tájékoztathassa az utasokat. 2.5.2. Megbízhatóság és üzemkészség A jármûvek futómûvét, a vonó- és a fékberendezését, valamint a szabályozó és vezérlõ rendszerét, mint a legfontosabb berendezéseket úgy kell megtervezni, hogy tegyék lehetõvé a vonat továbbhaladását különleges korlátozó feltételek esetén is anélkül, hogy ez az üzemben maradó berendezéseket károsítaná. 2.5.3. Mûszaki összeegyeztethetõség A villamos berendezéseknek összeegyeztethetõeknek kell lenniük a menetirányító, ellenõrzõ-, biztosító- és jelzõberendezések mûködésével. Villamos vontatás esetén az áramszedõk tegyék lehetõvé a transz-európai hagyományos vasúti rendszer áramrendszereivel történõ közlekedést. A jármûvek jellemzõi tegyék lehetõvé a közlekedést minden olyan vonalon, amelyen közlekedésüket tervezték. 2.6. Karbantartás 2.6.1. Egészségvédelem és biztonság A karbantartó telepeken, mûhelyekben alkalmazott mûszaki létesítményeknek és eljárásoknak lehetõvé kell tenniük az alrendszerek biztonságos mûködését, továbbá nem veszélyeztethetik az emberek egészségét és biztonságát. 2.6.2. Környezetvédelem A karbantartó telepeken, mûhelyekben alkalmazott mûszaki létesítmények és eljárások által okozott környezeti hatások nem haladhatják meg a megengedett határértékeket. Fokozott figyelmet kell fordítani a hulladékkezelési követelmények betartására, különös tekintettel a keletkezõ veszélyes hulladékokra. 2.6.3. Mûszaki összeegyeztethetõség A jármûvek karbantartó létesítményei olyanok legyenek, hogy minden olyan jármûvön tegyék lehetõvé a biztonságos, az egészségvédelmi és ergonómiai követelményeknek megfelelõ munkamûveleteket, amelyekre a létesítményt tervezték. 2.7. Telematikai alkalmazások a személyszállításhoz és árufuvarozáshoz 2.7.1. Biztonság Gondoskodni kell a biztonsággal kapcsolatos információk megbízható és hozzáférhetetlen tárolásáról és továbbításáról. 2.7.2. Megbízhatóság és üzemkészség Alkalmas módszerekkel kell gondoskodni az adatbankok, szoftverek és adatátviteli jelentések használatának, alkalmazásának, aktualizálásának és gondozásának hatékonyságáról és a szolgáltatások minõségérõl. 2.7.3. Egészségvédelem A rendszerek és a felhasználók közötti csatlakozási helyek feleljenek meg az ergonómiai és az egészségvédelmi követelményeknek. 2.7.4. Mûszaki összeegyeztethetõség A telematikai alkalmazásokra vonatkozó rendszerkövetelményeknek biztosítaniuk kell az utasok és a fuvaroztatók számára a szolgáltatások minõségének adott szintjét, különösen a mûszaki összeegyeztethetõség tekintetében. Intézkedni kell a következõk érdekében: — az adatbankokat, szoftvereket és az adatátviteli jelentéseket olyan módon kell elõállítani, hogy az a lehetõ legtöbb fajta adatcserét tegye lehetõvé a különbözõ alkalmazások és mûködtetõk között, a bizalmas üzleti adatok kivételével; — minden jogosult felhasználó számára lehetõvé kell tenni az információkhoz való könnyû hozzáférést.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes